Ir-Regolament tal-Kummissjoni (KE) Nru 318/2003
fid-19 ta’ Frar 2003.
li jemenda Regolament (KE) Nru 1274/91 li jdaħħal regoli dettaljati sabiex jiġi implimentat ir-Regolament (KE) Nru 1907/90 dwar ċerti standards għall-marketing tal-bajd
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitá Ewropea,
Wara li kkunsidrat ir-Regolament tal-Kunsill (KEE) Nru 1907/90 tas-26 ta’ Ġunju 1990 dwar ċerti livelli stabbiliti għall-marketing tal-bajd [1], kif ġie l-aħħar emendat mir-Regolament (KE) Nru 5/2001 [2], u b’mod partikolari l-Artikolu 10(3) u l-Artikolu 20(1) u (4), tiegħu,
Billi:
(1) Ir-Regolament tal-Kummissjoni (KEE) Nru 1274/91 [3], kif ġie l-aħħar emendat mir-Regolament (KE) Nru 45/2003 [4], ifassal id-dispożizzjonijiet għall-implimentazzjoni ta’ l-istandards għall-marketing fis-settur tal-bajd.
(2) l-Artikolu 31(1)(a) tar-Regolament (KEE) Nru 1274/91 jirreferi għall-kontrolli mwettqa fiċ-ċentri għall-ippakjar fuq bajd ikklasifikati lesti għall-kunsinja u mhux għall-kontrolli fuq bajd li qedgħin joħorġu miċ-ċentri għall-ippakjar. Għaldaqstant, emenda tal-kliem attwali ta’ l-Artikolu 31(1)(a) għandha tiġi magħmula kif tixraq sabiex tingħeleb kull konfużjoni jew miżinterpretazzjoni.
(3) Sabiex jiġi żgurat l-amministrazzjoni xieraq ta’ l-art u sabiex it-tkattir ta’ mard perikoluż jiġi evitat, il-post fejn jitrabbew it-tiġieġ fil-miftuħ li jbidu jista’ jeħtieġ li jkun rotat. L-għasafar għandhom jingħtaw l-istess aċċess ta’ l-art kollu fil-paddok u, fejn huwa prattikat rotazzjoni fuq sistema estensiva ta’ trobbija fil-beraħ (free range) b’mhux inqas minn 10m2 għal kull tiġieġa, kull għasfur għandu jiġi żgurat b’2,5 m2 il-ħin kollu.
(4) Huwa għalhekk meħtieġ li r-Regolament (KEE) Nru 1274/91 jiġi emendat kif xieraq.
(5) Il-miżuri stabbiliti f’dan ir-Regolament huma bi qbil ma’ l-opinjoni tal-Kumitat tat-Tmexxija tal-Laħam tat-Tjur u tal-Bajd,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1274/91 huwa emendat kif ġej:
1. Fl-Artikolu 31(1)(a), il-frażi t’intoduzzjoni "għall-kunsinja miċ-ċentri għall-ippakjar:" tiġi mibdula bil-frażi "fiċ-ċentri għall-ippakjar, lesti għall-kunsinja:";
2. fl-Anness III, it-tielet inċiż tal-punt (a) huwa mibdul b’dan li ġej:
"- il-post fejn jitrabbew it-tiġieġ fil-miftuħ għandu jsoddisfa mill-inqas il-kondizzjonijiet msemmija fl-Artikolu 4(1)(3)(b)(ii) tad-Direttiva tal-Kunsill 1999/74/EC billi d-densitá massima ta’ ħżin mhux iktar minn 2500 tiġieġ għal kull ettaru disponibbli għat-tiġieġ jew ta’ tiġieġa waħda għal kull 4m2; madankollu, fejn hemm mill-inqas 10m2 għal kull tiġieġa disponibbli u fejn huwa prattikat rotazzjoni u t-tiġieġ ingħataw l-istess aċċess fuq l-erja kollha matul l-ħajja tal-qatgħa, kull paddok użat għandu jiżgura mill-inqas 2,5m2 għal kull tiġieġa,
- il-post fejn jitrabbew it-tiġieġ fil-miftuħ m’għandux jestendi lil hemm minn raġġ ta’ 150m mill-pophole tal-bini l-iżjed viċin; madankollu estenjoni ta’ mhuz iktar minn 350m mill-pophole tal-bini l-iżjed viċin huwa permess sakemm numru ta’ postijiet tal-kenn u ta’ mejjilli għax-xorb fit-tifsira ta’ din id-dispożizzjoni huma mqassma b’mod indqas matul il-post fejn jitrabbew it-tiġieġ fil-miftuħ b’ mhux inqas minn erba’ postijiet tal-kenn għal kull ettaru."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u għandu jkun applikabbli direttament fl-Istati Membri kollha.
Magħmul fi Brussel, fid-19 ta’ Frar 2003.